
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1512 

3 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανασυγκρότηση της Επιτροπής του άρθρου 32, παρ. 

10 του ν. 3202/2003, όπως αντικαταστάθηκε με το 
άρθρο 14 παρ. 2 του ν.3386/23.08.2005 της Περι¬ 
φέρειας Ανατολικής Μακεδονίας-Θράκης. 1 

Τροποποίηση της υπ’αριθμ. 4084/26.3.2001 απόφασής 
μας περί «Σύσταση στο Δήμο Αμαλιάδας αμιγούς 
δημοτικής επιχείρησης με την επωνυμία «Ανα¬ 
πτυξιακή Επιχείρηση Δήμου Αμαλιάδας» ύστε¬ 
ρα από συγχώνευση της Δημοτικής Επιχείρησης 
Ανάπτυξης Αμαλιάδας, της Δημοτικής Επιχείρη¬ 
σης Τουριστικής και Πολιτιστικής Ανάπτυξης Δή¬ 
μου Αμαλιάδας και της Δημοτικής Επιχείρησης 


Ραδιοφωνίας Αμαλιάδας». 2 

Τροποποίηση Ο.Ε.Υ. Δήμου Λεχαινών. 3 

Ψήφιση Οργανισμού Εσωτερικής Υπηρεσίας ( Ο.Ε.Υ.) 
του ΚΕ.Φ.Ο. Δήμου Ζίτσας Νομού Ιωαννίνων. 4 


Καθιέρωση Υπερωριακής εργασίας με αμοιβή υπαλ¬ 
λήλων της Δ/νσης Αγροτικής Ανάπτυξης της 
Ν.Α.Ευβοίας για το Β' Εξάμηνο του 2005, με σκο¬ 
πό τον ποιοτικό και ποσοτικό έλεγχο των νωπών 
και μεταποιημένων γεωργικών προϊόντων φυτι¬ 
κής προέλευσης. 5 


Α ΠΟΦΑΣΕΙ Σ 

Αριθ. 7784 (1) 

Ανασυγκρότηση της Επιτροπής του άρθρου 32, παρ. 
10 του ν. 3202/2003, όπως αντικαταστάθηκε με το 
άρθρο 14 παρ. 2 του ν. 3386/23.08.2005 της Περιφέ¬ 
ρειας Ανατολικής Μακεδονίας-Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α730.5.1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 


2. Τις διατάξεις του ν. 3202/2003, (ΦΕΚ 284/11.12.2003, 
τ.Α') «Εκλογικές δαπάνες κατά τις νομαρχιακές και δη¬ 
μοτικές εκλογές, οικονομική διοίκηση και διαχείριση των 
ΟΤΑ, θέματα αλλοδαπών και άλλες διατάξεις. 

3. Τις διατάξεις του ν. 3386/2005 (ΦΕΚ 212/23.8.2005 
τ.Α') «Είσοδος, διαμονή και κοινωνική ένταξη υπηκόων 
τρίτων χωρών στην Ελληνική Επικράτεια». 

4. Τις προτάσεις του Σώματος Επιθεωρητών Εργασί¬ 
ας, της'Ενωσης Νομαρχιακών Αυτοδιοικήσεων Ελλάδας, 
του Οργανισμού Απασχόλησης Εργατικού Δυναμικού, 
της Γενικής Συνομοσπονδίας Εργατών Ελλάδας, της 
Κεντρικής Ένωσης Επιμελητηρίων και της Γενικής Συ¬ 
νομοσπονδίας Αγροτικών Συλλόγων Ελλάδας με τις 
οποίες υποδεικνύουν τους εκπροσώπους τους στην 
ανωτέρω Επιτροπή. 

5. Το γεγονός ότι η απόφαση αυτή προκαλεί δαπάνη 
στον κρατικό προϋπολογισμό και τυχόν αμοιβή των 
μελών θα προσδιοριστεί με υπουργική απόφαση, απο¬ 
φασίζουμε: 

Συγκροτούμε την Επιτροπή του άρθρου 32, παρ. 10 
του ν. 3202/2003, όπως αντικαταστάθηκε με το άρθρο 
14 παρ. 2 του ν. 3386/2005 στην Περιφέρεια μας και 
ορίζουμε τα μέλη της ως εξής: 

1. Τον Μιχάλη Α. Αγγελόπουλο, Γενικό Γραμματέα της 
Περιφέρειας Ανατ. Μακεδονίας - Θράκης, ως Πρόεδρο 
με αναπληρώτριά του την Ελένη Πανταζή, Προϊστάμενο 
της Διεύθυνσης Αστικής Κατάστασης Αλλοδαπών και 
Μετανάστευσης. 

2. Τον Μαυρίδη Βασίλειο, Διευθυντή της Περιφερεια¬ 
κής Διεύθυνσης Κοινωνικής Επιθεώρησης Ανατ. Μακε¬ 
δονίας - Θράκης ως εκπρόσωπο του Σώματος Επιθεω¬ 
ρητών Εργασίας με αναπληρωτή του τον Αγιατζίδη 
Ιωάννη, Προϊστάμενο της ίδιας Υπηρεσίας. 

3. Τον Ζαμπουνίδη Νικόλαο, Νομάρχη Έβρου ως εκ¬ 
πρόσωπο της'Ενωσης Νομαρχιακών Αυτοδιοικήσεων 
Ελλάδας με αναπληρωτή του τον Ντάλα Ιορδάνη, Νο¬ 
μαρχιακό Σύμβουλο Έβρου. 

4. Την Πρέμτσιου Μαρία, υπάλληλο με βαθμό Α' του 
κλάδου ΠΕ Διοικητικού - Οικονομικού ως εκπρόσωπο 
του Ο.Α.Ε.Δ με αναπληρώτριά της την Πέππα Ευσταθία 
του ίδιου κλάδου με βαθμό Β.' 

5. Τον Παύλο Καραγιαννίδη, ως εκπρόσωπο της Γενι¬ 
κής Συνομοσπονδίας Εργατών Ελλάδας με αναπληρωτή 
του τον Κωνσταντίνο Καζάκο. 

6. Τον Αγγελίδη Νικόλαο, πρόεδρο του Εμπορικού και 
Βιομηχανικού Επιμελητηρίου Ροδόπης ως εκπρόσωπο 
των εργοδοτών με αναπληρωτή του τον Σταμάτη Κου- 
ρούδη, Α' αντιπρόεδρο του Εμπορικού και Βιομηχανικού 
Επιμελητηρίου Ροδόπης. 

7. Τον Δαλακάκη Κωνσταντίνο, Διευθυντή της Ε.Α.Σ 
Ροδόπης ως εκπρόσωπο της Γενικής Συνομοσπονδίας 
Αγροτικών Συλλόγων Ελλάδας με αναπληρωτή του τον 
Θεόφιλο Τσακμάκη, Πρόεδρο της ΟΑΣ Ροδόπης. 

Γραμματέας της Επιτροπής ορίζεται η Παππά Μαρία, 
υπάλληλος της Περιφέρειας Ανατολικής Μακεδονίας 
και Θράκης, του κλάδου ΠΕ Διοικ.-Οικον. με βαθμό Γ' 
με αναπληρώτρια την Σαρδέλη Βασιλική, υπάλληλο της 
Περιφέρειας Ανατολικής Μακεδονίας και Θράκης, του 
κλάδου ΠΕ Διοικ.-Οικον. με βαθμό Α'. 

Έργο της Επιτροπής είναι το καθοριζόμενο από τις 
διατάξεις του άρθρου 14, παρ.2 του ν.3386/2005. 

Ως τόπος διενέργειας των συνεδριάσεων της Επι¬ 
τροπής ορίζονται τα Κεντρικά Γ ραφεία της Περιφέ¬ 
ρειας Ανατολικής Μακεδονίας - Θράκης (Κακουλίδου 
1- Κομοτηνή). 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 30 Σεπτεμβρίου 2005 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-*- 

Αριθ. 15747 (2) 

Τροποποίηση της υπ’αριθμ. 4084/26.3.2001 απόφασής 
μας περί «Σύσταση στο Δήμο Αμαλιάδας αμιγούς δη¬ 
μοτικής επιχείρησης με την επωνυμία «Αναπτυξιακή 
Επιχείρηση Δήμου Αμαλιάδας» ύστερα από συγχώ¬ 
νευση της Δημοτικής Επιχείρησης Ανάπτυξης Αμα¬ 
λιάδας, της Δημοτικής Επιχείρησης Τουριστικής και 
Πολιτιστικής Ανάπτυξης Δήμου Αμαλιάδας και της 
Δημοτικής Επιχείρησης Ραδιοφωνίας Αμαλιάδας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277-284, 291 και 304 του 
π.δ. 410/1995 (ΔΚΚ). 

2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 241ΓΓ/18.8.1998 απόφαση του Γ.Γ.Π.Δ.Ε. 
περί μεταβίβασης αρμοδιοτήτων και παροχής εξουσιο¬ 
δότησης υπογραφής αποφάσεων, εγγράφων, ενταλμά¬ 
των, κ.λ.π. «Με Εντολή γενικού Γραμματέα». 

4. Τις διατάξεις του άρθρου 5 παρ. 7 της 25027/1984 
απόφασης του Υπουργού Εσωτερικών περί «Καθορι¬ 
σμού αναγκαίων λεπτομερειών για την εφαρμογή των 
διατάξεων των άρθρων 205 έως 213 του ν. 1065/1980» 
(ΦΕΚ Β' 244/1984). 

5. Την υπ’ αριθμ. 4084/26.3.2001 απόφασή μας περί 
«Σύσταση στο Δήμο Αμαλιάδας αμιγούς δημοτικής επι¬ 
χείρησης με την επωνυμία «Αναπτυξιακή Επιχείρηση 
Δήμου Αμαλιάδας» ύστερα από συγχώνευση της Δημο¬ 
τικής Επιχείρησης Ανάπτυξης Αμαλιάδας, της Δημοτικής 
Επιχείρησης Τουριστικής και Πολιτιστικής Ανάπτυξης 
Δήμου Αμαλιάδας και της Δημοτικής Επιχείρησης Ρα¬ 
διοφωνίας Αμαλιάδας». 


6. Την υπ’ αριθμ. 471/2005 απόφαση του Δημοτικού 
Συμβουλίου Αμαλιάδας περί «Αύξησης μετοχικού κεφα¬ 
λαίου Αναπτυξιακής Επιχείρησης Δήμου Αμαλιάδας» με 
την οποία εγκρίνεται η υπ’αριθμ. 18/2005 απόφαση του 
Διοικητικού Συμβουλίου της Αναπτυξιακής Επιχείρησης 
Δήμου Αμαλιάδας που αφορά την αύξηση του μετοχικού 
κεφαλαίου της ανωτέρω επιχείρησης, αποφασίζουμε: 

Τροποποιούμε την υπό στοιχείο 5 απόφασή μας ως 
προς το σκέλος 6 του αποφασιστικού μέρους αυτής 
ως εξής: 

Το κεφάλαιο που διαθέτει ο Δήμος Αμαλιάδας στην 
επιχείρηση αυξάνεται κατά το ποσό των 300.000,00 €, 
το οποίο θα δοθεί από το Δήμο τμηματικά. 

Από τις διατάξεις της παρούσης προκύπτει δαπάνη 
σε βάρος του προϋπολογισμού του Δήμου Αμαλιάδας 
οικονομικού έτους 2005 ύψους 300.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 13 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 
-♦- 

Αριθ. 15790 (3) 

Τροποποίηση Ο.Ε.Υ. Δήμου Λεχαινών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκαν με τις όμοιες του άρθρου 8 του ν. 
2307/1995. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 

3. Την υπ’ αριθμ. 241 ΓΓ/18.8.1998 απόφαση του Γ.Γ.Π.Δ.Ε. 
περί μεταβίβασης αρμοδιοτήτων και παροχής εξουσιο¬ 
δότησης υπογραφής αποφάσεων, εγγράφων, ενταλμά¬ 
των, κ.λ.π. «Με Εντολή γενικού Γ ραμματέα». 

4. Τις υπ’ αριθμ. 68/2003 και 167/2003 αποφάσεις του 
Δημοτικού Συμβουλίου Λεχαινών περί τροποποίησης 
του ΟΕΥ του Δήμου. 

5. Τα υπ’ αριθμ. 10/30.5.2003 (θέμα 2) και 6/12.2.2004 
(θέμα 1) πρακτικά του Υπηρεσιακού Συμβουλίου Υπαλ¬ 
λήλων ΟΤΑ Ν. Ηλείας, στα οποία γνωμοδοτεί για την 
τροποποίηση του ΟΕΥ του Δήμου Λεχαινών. 

6. Το υπ’ αριθμ. 4142/3.10.2005 έγγραφο του Δήμου 
Λεχαινών που αναφέρεται στην κάλυψη δαπάνης, απο¬ 
φασίζουμε: 

Τροποποιούμε την υπ’ αριθμ. 5587/12.5.1999 απόφασή 
μας περί έγκρισης του Οργανισμού Εσωτερικής Υπη¬ 
ρεσίας του Δήμου Λεχαινών (ΦΕΚ 1229/16.6.1999), όπως 
παρακάτω: 

Άρθρο 13 

Συστήνουμε μία (1) θέση κατηγορίας ΠΕ, κλάδου Διεκ¬ 
περαίωσης Υποθέσεων Πολιτών, ειδικότητας Πολιτικής 
Επιστήμης και Δημόσιας Διοίκησης. 

Συστήνουμε πέντε (5) θέσεις κατηγορίας ΔΕ κλάδου 
Εποπτών-Φυλάκων Σχολικών Κτιρίων. 

Συστήνουμε μία (1) θέση κατηγορίας ΤΕ κλάδου Διεκ¬ 
περαίωσης Υποθέσεων Πολιτών, ειδικότητας Διοίκηση 
Επιχειρήσεων. 

Συστήνουμε μία (1) θέση κατηγορίας ΤΕ κλάδου ΤΕ 17 
Διοικητικών-Λογιστικών. 

Κάλυψη δαπάνης: Η επιπλέον δαπάνη που θα βαρύνει 
τον Προϋπολογισμό του Δήμου Λεχαινών, με την παρού¬ 
σα τροποποίηση ανέρχεται στα 248.664,00€. 

Πύργος, 13 Οκτωβρίου 2005 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 
-♦- 

Αριθ. 20823 (4) 

Ψήφιση Οργανισμού Εσωτερικής Υπηρεσίας ( Ο.Ε.Υ.) 
του ΚΕ.Φ.Ο. Δήμου Ζίτσας Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του ν. 3106/2003 (ΦΕΚ 30/Α/10.2.2003) «Αναδιοργά¬ 
νωση του Εθνικού Συστήματος Κοινωνικής Φροντίδας 
και άλλες διατάξεις» και ειδικότερα του άρθρου 8 που 
αφορά την υπαγωγή των ΚΕΦΟ και άλλων υπηρεσιών 
κοινωνικής φροντίδας στους ΟΤΑ και του άρθρου 14 
του ν. 3146/2003 (ΦΕΚ 125/Α/23.5.2003). 

β) Τις διατάξεις του άρθρου 203 του Δ.Κ.Κ. (π.δ.410/ 
1995). 

γ) Τις διατάξεις του άρθρου 12 του ν. 2880/2001 (ΦΕΚ.9/ 
τ.Α730.1.2001 ) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

δ) Τις διατάξεις της παραγράφου 10 του άρθρου 6 του 
ν. 2503/1997 (Διοίκηση οργάνωση στελέχωση της περι¬ 
φέρειας ρύθμιση θεμάτων για την Τοπική Αυτοδιοίκηση 
και άλλες διατάξεις) ( ΦΕΚ Α/107/30.5.1997). 

ε) Την από 14.10.2003 σύσταση Νομικού προσώπου 
στο Δήμο Ζίτσας με την επωνυμία: ΚΕΦΟ Δήμου Ζίτσας 
(ΦΕΚ 1583/27.10.2003). 

στ) Του άρθρου 12 του ν. 1188/1981, όπως σήμερα ισχύ¬ 
ουν. 

ζ) Του ν. 2190/1994 « Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

η) Την από 24.11.2003 (ΦΕΚ. 310/2003) Διαπίστωση 
αυτοδίκαιος μετάταξης υπαλλήλου του πρώην ΚΕΦΟ 
Ζίτσας στο Νομικό Πρόσωπο Δήμου Ζίτσας με την επω¬ 
νυμία ΚΕΦΟ Δήμου Ζίτσας. 

2) Την υπ’ αριθμ. 17/2005 απόφαση του Διοικητικού 
Συμβουλίου του ΚΕ.Φ.Ο. Δήμου Ζίτσας, με την οποία 
ψηφίζεται ο Οργανισμός Εσωτερικής Υπηρεσίας του και 
την υπ’αριθμ. 107/2005 όμοια του Δημοτικού Συμβουλί¬ 
ου Δήμου Ζίτσας, με την οποία εκφράζει τη σύμφωνη 
γνώμη του. 

3) Την υπ’ αριθμ. 75/9.9.2005 Γνωμοδότηση του οικείου 
Υπηρεσιακού Συμβουλίου και 

4) Την υπ’ αριθμ. 20922/19.9.2001 (ΦΕΚ. 1271/τ.Β72.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων, 
κ.λ.π. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

Επικυρώνουμε την υπ’αριθμ. 17/2005 απόφαση του Δι¬ 
οικητικού Συμβουλίου, του ΚΕ.Φ.Ο. Δήμου Ζίτσας, με την 
οποία ψηφίζεται ο Οργανισμός Εσωτερικής Υπηρεσίας 
του ( Ο.Ε.Υ.), ο οποίος έχει ως εξής: 


Άρθρο 1 

Διάρθρωση Υπηρεσιών 

Το ΚΕΦΟ λειτουργεί σε επίπεδο γραφείου το οποίο 
αποτελείται από τους κάτωθι επιμέρους τομείς: 
α) Διοικητικού - Οικονομικού 
β) Κοινωνικής Υπηρεσίας 
γ) Υγειονομικής Υπηρεσίας 

δ) Βοηθητικού προσωπικού - Μαγείρων - Βοηθ. Προ¬ 
σωπικού 


Άρθρο 2 

Αρμοδιότητες γραφείου 

Α) Το γραφείο εποπτεύει, συντονίζει και κατευθύνει 
το έργο του ΚΕΦΟ και γενικά μεριμνά για την εύρυθμη 
λειτουργία του, σύμφωνα με τον ισχύοντα κανονισμό. 

Β) Η Κοινωνική υπηρεσία συνεργάζεται με τα μέλη 
με το υπόλοιπο προσωπικό του Κέντρου και έχει την 
ευθύνη της εύρυθμης λειτουργίας των Υπηρεσιών του 
Κέντρου. 

Γ) Η Υγειονομική Υπηρεσία. Στο Ιατρείο προ'ΐσταται ο 
γιατρός, ο οποίος παρέχει τις ιατρικές υπηρεσίες.. 

Δ) Το Διοικητικό - Οικονομικό επιμελείται παντός εί¬ 
δους διοικητικές και οικονομικές εργασίες του ΚΕΦΟ. 

Άρθρο 3 

Καθήκοντα Προϊσταμένου Γ ραφείου 

Είναι αρμόδιος για την εύρυθμη λειτουργία του ΚΕΦΟ. 
Εισηγείται στο Δ.Σ. του ΚΕΦΟ κάθε θέμα που αφορά τη 
λειτουργία, το προσωπικό, τους ηλικιωμένους και την 
υλικοτεχνική υποδομή του Κέντρου όπως: 

• Τον αριθμό και τις ειδικότητες του προσωπικού που 
είναι αναγκαία, προκειμένου να διασφαλιστεί η εύρυθμη 
λειτουργία του. 

• Το απαραίτητο υλικό που χρειάζεται το κέντρο για 
τη διεκπεραίωση των δραστηριοτήτων των ηλικιωμένων 
και των παιδιών. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. Είναι υπεύθυνος 
για την τήρηση του ωραρίου του προσωπικού, προ¬ 
γραμματίζει και εγκρίνει τις άδειες αυτού ώστε να μην 
δημιουργούνται λειτουργικά προβλήματα στο ΚΕΦΟ. 
Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους. 

Συνεργάζεται με τον τομέα Διοικητικού - Οικονομι¬ 
κού το οποίο οφείλει να παρέχει κάθε στοιχείο για να 
διασφαλιστεί η εύρυθμη λειτουργία του ΚΕΦΟ και η 
επίτευξη των σκοπών του. 

Επιβλέπει την τήρηση όλων των απαραίτητων βιβλίων 
και τηρεί τη σφραγίδα του Κέντρου. 

Άρθρο 4 

Καθήκοντα Τομέα Διοικητικού - Οικονομικού 
Γ ραφείο Γ ραμματείας 

Τα καθήκοντα του Γραμματέα του ΚΕΦΟ είναι: 

Η τήρηση του πρωτοκόλλου αλληλογραφίας εισερ¬ 
χομένων και εξερχομένων εγγράφων του ΚΕΦΟ και η 
διεκπεραίωση αυτών. Η κανονική τήρηση του αρχείου 
εγγράφων του ΚΕΦΟ. Η μέριμνα για τη δημοσίευση των 
πάσης φύσεως ανακοινώσεων του ΚΕΦΟ. Η κανονική 
τήρηση των πρακτικών συνεδριάσεων του Διοικητικού 
Συμβουλίου και η έκδοση και δημοσίευση αυτών. Κα¬ 
νονική επίδοση των προσκλήσεων στους Διοικητικούς 
Συμβούλους. Η εγγραφή και δακτυλογράφηση των 
εγγράφων του ΚΕΦΟ και η εκτέλεση κάθε γραφικής 
υπηρεσίας. 

Η παραλαβή Αλληλογραφίας και η παράδοση της 
εξερχόμενης αλληλογραφίας. Επιμελείται για την τα¬ 
χεία και ακριβή διεξαγωγή των υπηρεσιών του ΚΕΦΟ. 
Μονογράφοντας τα έντυπα που συντάσσονται από αυ¬ 
τόν και είναι υπεύθυνος για κάθε καθυστέρηση αταξία 
πλημμέλημα ή πλημμελή ενέργεια υπόθεσης του ΚΕΦΟ 
και εισηγείται στον Πρόεδρο του ΔΣ τις υποθέσεις και 
τις κατά νόμο ενέργειές του. Η παρακολούθηση των 
νόμων και της νομαρχίας και η μέριμνα της εφαρμογής 
τους και η εκτέλεση των διαταγών προς την εύρυθμη 
λειτουργία εν γένει της Διοικητικής Υπηρεσίας. 

Γραφείο Οικονομικών: 

Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των κ.λπ. του προσωπικού. Συνεργάζεται με το διευθυντή 
για την κατάρτιση του προϋπολογισμού - απολογισμού 
- ισολογισμού. Τηρεί όλα τα απαραίτητα βιβλία. 

Αρθρο 5 

Γ ραφείο Κοινωνικού Λειτουργού 

Προίσταται ο αρχαιότερος Κοινωνικός Λειτουργός ο 
οποίος είναι και συντονιστής της καλής λειτουργίας 
όλων των υπηρεσιών του ΚΕΦΟ. 

Αναλυτικότερα έχει τις παρακάτω αρμοδιότητες: 

Α) Συνεργάζεται με τα μέλη με το υπόλοιπο προσω¬ 
πικό του κέντρου και έχει την ευθύνη της εύρυθμης 
λειτουργίας των Υπηρεσιών του Κέντρου δηλ. του Ια¬ 
τρείου και των άλλων ειδικοτήτων που αποσκοπούν 
στην καλύτερη εξυπηρέτηση των προστατευομένων 
μελών. 

Β) Συνεργάζεται με τη Διοίκηση του Κέντρου και έχει 
την ευθύνη για την οργάνωση, την εκπαίδευση και αξι¬ 
οποίηση των εθελοντών καθώς και τη Διοικητική και 
μόνο παρακολούθηση της πρακτικής ασκήσεως των 
σπουδαστών των Σχολών Κοινωνικής Εργασίας και άλ¬ 
λων σπουδαστών των παραϊατρικών επαγγελμάτων, που 
τυχόν εκπαιδεύονται στο Κέντρο. 

Γ)Έχει την ευθύνη της επικοινωνίας με τους τοπικούς 
παράγοντες της περιοχής και της Κοινότητας που λει¬ 
τουργεί το Κέντρο με σκοπό τη διαφώτιση και συμμε¬ 
τοχή στο πρόγραμμα. 

Δ) Οργανώνει τις διάφορες εκδηλώσεις, ψυχαγωγικές, 
μορφωτικές κλπ. του Κέντρου στα πλαίσια καλής συνερ¬ 
γασίας με τους Δημότες ή ιδιώτες εθελοντές εφόσον 
υπάρχουν και τα μέλη και γενικά αντιμετωπίζει κάθε 
έκτακτο θέμα, που αφορά τη λειτουργία του Κέντρου. 

Αρθρο 6 

Καθήκοντα υγειονομικής υπηρεσίας 

Γ' Υγειονομική υπηρεσία 

1) Στο Ιατρείο προίσταται ο γιατρός ο οποίος παρέχει 
τις Ιατρικές του υπηρεσίες, φροντίζει για την παραπο¬ 
μπή των μελών σε άλλες ειδικότητες συνιστά διενέργεια 
παρακλινικών εξετάσεων και παρέχει οδηγίες για φαρ¬ 
μακευτική αγωγή, επισκεπτόμενος έκτακτες περιπτώ¬ 
σεις και στο σπίτι το μέλος που έχει την ανάγκη του. 

2) Στο Ιατρείο του Κέντρου υπηρετεί αδελφή Νοσο¬ 
κόμα της οποίας το έργο είναι: 

α) Να βοηθά τον γιατρό τις ημέρες και τις ώρες που 
λειτουργεί το Ιατρείο 

β) Μαζί με το γιατρό έχει την ευθύνη για τη φύλα¬ 
ξη και διαχείριση του φαρμακευτικού υλικού του Κέ¬ 
ντρου. 


γ) Επισκέπτεται με εντολή του γιατρού τα μέλη στο 
σπίτι τους και τους παρέχει νοσηλευτικές φροντίδες 
και οδηγίες. 

δ) Επισημαίνει τις περιπτώσεις των μελών που χρειά¬ 
ζονται οδηγίες και παρέχει οδηγίες για φαρμακευτική 
αγωγή, επισκεπτόμενος έκτακτες περιπτώσεις και στο 
σπίτι το μέλος που έχει την ανάγκη του, 

ε) Παρέχει πληροφορίες σχετικά με θέματα ατομικής 
και Δημόσιας Υγείας. Γ ενικά επιλαμβάνεται με κάθε θέμα 
υγείας που αφορά τα μέλη και τις οικογένειές τους. 

3) Στο φυσικοθεραπευτήριο του Κέντρου προίσταται ο 
φυσικοθεραπευτής ο οποίος ύστερα από γραπτή εντολή 
του γιατρού εφαρμόζει φυσιοθεραπευτική αγωγή στα 
μέλη του Κέντρου που έχουν ανάγκη από αυτήν. 

4) Στο εργοθεραπευτήριο προίσταται ο εργοθερα- 
πευτής, ο οποίος έχει ως έργο του την αξιοποίηση και 
τη δραστηριοποίηση του μέλους για δημιουργική απα¬ 
σχόληση και παραγωγικό έργο. Επίσης βοηθά το μέλος 
στην άσκηση για αυτοεξυπηρέτηση και στην ανάπτυξη 
ειδικών ενδιαφερόντων. 

Βοηθητικό προσωπικό 

1) Η οικογενειακή βοηθός προσφέρει τις υπηρεσίες της 
κυρίως στο σπίτι των μελών, για τις περιπτώσεις που 
ζουν μόνοι τους και έχουν ιδιαίτερες ανάγκες βοήθειας. 
Η βοήθεια συνίσταται στην παροχή υπηρεσιών μέσα 
στο σπίτι όπως είναι π.χ. ελαφρύ μαγείρεμα, καθαριό¬ 
τητα, προμήθεια τροφίμων και διάφορες άλλες μικρο- 
εξυπηρετήσεις έξω από το σπίτι. Επίσης μεριμνά για 
την καθαριότητα και τον ευπρεπισμό όλων των χώρων 
του ΚΕΦΟ. Στο Κέντρο θα μπορούν να κάνουν πρακτι¬ 
κή άσκηση σπουδαστές Σχολών Κοινωνικής Εργασίας 
και άλλων παραϊατρικών επαγγελμάτων. Ανάμεσα στις 
δραστηριότητες του Κέντρου είναι και η κινητοποίηση 
και χρησιμοποίηση εθελοντικού προσωπικού σε όλα τα 
προγράμματα. 

Η Μαγείρισσα ή Μάγειρας 

α) Είναι υπεύθυνος/η για το μαγειρείο και την επιμελη¬ 
μένη και έγκαιρη παρασκευή του φαγητού, σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής 
φαγητού εισηγούμενος κάθε σχετικό μέτρο. 

β) Παραλαμβάνει καθημερινά από το διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ) Τακτοποιεί τα μαγειρικά σκεύη και είδη εστιάσεως 
και φροντίζει για την καλή κατάστασή τους ευθυνόμε- 
νος για κάθε απώλεια ή αδικαιολόγητη καταστροφή. 

δ) Προτείνει τη λήψη κάθε μέτρου που θεωρεί απα¬ 
ραίτητο για την καλή λειτουργία του μαγειρείου. 

Η βοηθός μαγείρου ή μαγείρισσας ή Τραπεζοκόμος 
φροντίζει την διανομή του φαγητού, βοηθά το παιδαγω¬ 
γικό προσωπικό στη διανομή του φαγητού στα παιδιά 
και φροντίζει για τη συγκέντρωση των ειδών εστιάσεως 
μετά το τέλος του. Επίσης βοηθά τον μάγειρα ή την 
μαγείρισσα στην προετοιμασία του φαγητού. 

Το Προσωπικό καθαριότητας - βοηθητικών εργασιών 
εκτελεί τις εργασίες καθαριότητας των εσωτερικών 
και εξωτερικών χώρων καθώς και κάθε άλλη βοηθητική 
εργασία που του ανατίθεται από τον υπεύθυνο του Κέ¬ 
ντρου. Χρησιμοποιεί υλικά καθαριότητας που παραλαμ- 
βάνει από το Διαχειριστή με υπηρεσιακό σημείωμα. 

Αρθρο 7 

Οργανική σύνθεση Προσωπικού 

Οι θέσεις προσωπικού ορίζονται ως εξής: 

Α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΔΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

Θέσεις: 1 

Βαθμός: Δ-Α 

ΚΑΤΗΓΟΡΙΑ ΤΕ ΚΛΑΔΟΣ ΤΕ Κοινωνικών Λειτουργών 
Θέσεις: 1 
Βαθμός: Δ-Α 

ΚΑΤΗΓΟΡΙΑ ΤΕ ΚΛΑΔΟΣ ΤΕ 8 Αδελφών Νοσοκόμων 
Θέσεις: 1 
Βαθμός: Δ-Α 

ΚΑΤΗΓΟΡΙΑ ΤΕ Φυσικοθεραπευτής 
Θέσεις: 1 
Βαθμός: Δ-Α 

ΚΑΤΗΓΟΡΙΑ ΥΕ ΚΛΑΔΟΣ ΥΕ Οικογενειακών βοηθών 
Θέσεις: 1 
Βαθμός: Ε-Β 

ΚΑΤΗΓΟΡΙΑ ΔΕ ΚΛΑΔΟΣ ΔΕ Μαγείρων 
Θέσεις: 1 
Βαθμός: Δ-Α 

ΚΑΤΗΓΟΡΙΑ ΥΕ ΚΛΑΔΟΣ ΥΕ βοηθητικού προσωπικού 
(βοηθός μαγείρου) 

Θέσεις: 1 
Βαθμός: Ε-Β 

ΚΑΤΗΓΟΡΙΑ ΥΕ ΚΛΑΔΟΣ ΥΕ Προσωπικού καθαριό¬ 
τητας 

Θέσεις: 1 
Βαθμός: Ε-Β 

Β) ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ ΠΟΥ ΜΕΤΑΤΑΓΗΚΕ 
ΣΕ ΟΡΓΑΝΙΚΗ ΘΕΣΗ 

ΚΑΤΗΓΟΡΙΑ ΔΕ ΚΛΑΔΟΣ ΔΕ Διοικητικού Οικονομι¬ 
κού 

Θέσεις: 1 
Βαθμός Α. 

Αρθρο 8 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 

Αρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσε¬ 
ων για την κάλυψη των υφισταμένων και μελλοντικών 
αναγκών των υπηρεσιών του Ν.Π.Δ.Δ. Η κατανομή του 
προσωπικού στις Διευθύνσεις -Τμήματα γίνεται πάντοτε 
με απόφαση του Προέδρου του Δ.Σ. του Ν.Π.Δ.Δ., ανά¬ 
λογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπαλλήλων (μητέρες 
ανηλίκων τέκνων, τόπος διαμονής κλπ.) Προϊστάμενοι 
γραφείων ορίζονται πάντοτε με απόφαση του Προέ¬ 


δρου του Δ.Σ. οι κρινόμενοι απ’ το αρμόδιο υπηρεσιακό 
συμβούλιο υπάλληλοι αναπληρούμενοι σε περίπτωση 
απουσίας τους ή κωλύματος από τον κατά βαθμό αρ¬ 
χαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παρόντος Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του 
Προϋπολογισμού του Νομικού Προσώπου το ύψος της 
οποίας προσδιορίζεται στα 250.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 17 Οκτωβρίου 2005 

Με εντολή Γ ενικού Γ ραμματέα Περιφέρειας 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 9873 (5) 

Καθιέρωση Υπερωριακής εργασίας με αμοιβή υπαλλή¬ 
λων της Δ/νσης Αγροτικής Ανάπτυξης της Ν.Α.Ευβοί- 
ας για το Β' Εξάμηνο του 2005, με σκοπό τον ποιοτικό 
και ποσοτικό έλεγχο των νωπών και μεταποιημένων 
γεωργικών προϊόντων φυτικής προέλευσης. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Την υπ’ αριθμ. 15/16.4.1995 απόφαση του Νομαρ¬ 
χιακού Συμβουλίου Εύβοιας με την οποία ψηφίσθηκε ο 
Οργανισμός Εσωτερικής Οργάνωσης και Λειτουργίας 
της Ν.Α. Εύβοιας (ΦΕΚ 407/Τα-Β/1/2.5.1995), όπως τρο¬ 
ποποιήθηκε και ισχύει. 

3. Τις διατάξεις της παραγράφου 10 του άρθρου 12 
του ν. 2503/1997 (ΦΕΚ 107/Α). 

4. Τις διατάξεις του άρθρου 25 παράγραφος 7 του ν. 
2738/1999. 

5. Τις διατάξεις του άρθρου 16 του ν. 3205/2003 (ΦΕΚ 
297/Α). 

6. Το υπ’ αριθμ. 280645/5.7.2005 έγγραφο του Υπουρ¬ 
γείου Αγροτικής Ανάπτυξης & Τροφίμων αναφορικά με 
το αντικείμενο του θέματος. 

7. Το υπ’ αριθμ. 8833/8.9.2005 έγγραφο της Διεύθυνσης 
Αγροτικής Ανάπτυξης της Ν Α. Εύβοιας. 

8. Τις πιστώσεις του Ε.Φ. 290 του Προϋπολογισμού της 
Ν.Α. Εύβοιας για το ΟικονομικόΈτος 2005 από πιστώσεις 
του Υπουργείου Αγροτικής Ανάπτυξης & Τροφίμων . 

9. Το γεγονός ότι από την προώθηση της απόφασης 
αυτής προκαλείται συνολική δαπάνη 8.000€, η οποία 
έχει προβλεφθεί και είναι εγγεγραμμένη στον Προϋπο¬ 
λογισμό οικ. έτους 2005 της Ν.Α. Εύβοιας. 

10. Την υπ’ αριθμ. Ττ3518/23.9.2005 Εισήγηση της Δ/ 
νσης Οικονομικού Ν.Α. Εύβοιας. 

11. Την υπ’ αριθμ. 291/10.10.2005 απόφαση της Νομαρχι¬ 
ακής Επιτροπής (άρθρου 1 ν. 3274/2004) που αφορά την 
έγκριση της εν λόγω δαπάνης, αποφασίζουμε: 

Εγκρίνουμε την καθιέρωση υπερωριακής εργασίας με 
αμοιβή υπαλλήλων της Δ/νσης Αγροτικής Ανάπτυξης 
Ν.Α. Εύβοιας για το Β' Εξάμηνο 2005 αναφορικά με τον 
ποιοτικό και ποσοτικό έλεγχο των νωπών και μεταποι¬ 
ημένων γεωργικών προϊόντων φυτικής προέλευσης ως 
κάτωθι: 




20822 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Για τα νωπά γεωργικά προϊόντα: δύο (2) υπαλλήλων 
και μέχρι τετρακόσιες(400) ώρες υπερωριακής απογευ¬ 
ματινής εργασίας και μέχρι εβδομήντα (70) ώρες υπερω- 
ριακής εργασίας νυχτερινών, Κυριακών και εξαιρέσιμων. 
Η δαπάνη ανέρχεται στο ύψος των 2.850 €. 

β) Γ ια τα Μεταποιημένα γεωργικά προϊόντα: τεσσά- 
ρων(4) υπαλλήλων και μέχρι τετρακόσιες (400) ώρες 
υπερωριακής απογευματινής εργασίας και μέχρι εβδο¬ 
μήντα (70) ώρες υπερωριακής εργασίας νυχτερινών, 
Κυριακών και εξαιρέσιμων. Η δαπάνη ανέρχεται στο 
ύψος των 2.850 €. 


γ) Για τον έλεγχο διακίνησης σταψυλιών: οκτώ (8) 
υπαλλήλων και μέχρι τριακόσιες(300) ώρες υπερωριακής 
απογευματινής εργασίας και μέχρι εβδομήντα (80) ώρες 
υπερωριακής εργασίας νυχτερινών, Κυριακών και εξαιρέ¬ 
σιμων. Η δαπάνη ανέρχεται στο ύψος των 2.300 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 18 Οκτωβρίου 2005 
Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιηΐΐρ: νννννν.θΐ.ς^ - θ-ιτιθΜ: \λ/θ 6 γτι 351 :θγ @ βί.ςΐΓ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΟ: 

Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοιη και μέχρι 100 σελίδες σε 5 θυτο προσαυξανόμενη κατα 
1 ΘϋΓΟ ανά 50 σελίδες. 

• Η τιμή πώλησης σε μορφή οά-ΐΌΓΤι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ίπΙθΓΠβΙ : ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηθί 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ουίΌ. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















